ועדת הכלכלה, כנסת 24, פרוטוקול מספר 175, 2022-02-07 12:30

מיכאל ביטון: אני פותח את ישיבת ועדת הכלכלה.

מיכאל ביטון: על סדר-היום: הצעת צו היבוא והיצוא (איסור ייבוא כלי איירסופט) (הוראת שעה) (תיקון מס' 2), התשפ"ב-2022.

מיכאל ביטון: דיון קודם היה בהובלת חבר כנסת רון כץ.

מיכאל ביטון: בשל רציפות הדיון והמסרים הוא יגיד כמה ימים לפתיחה.

מיכאל ביטון: בבקשה, רון.

רון כץ: תודה אדוני.

רון כץ: באמת דנו בנושא הזה.

רון כץ: אני חושב שזה הדיון השלישי שאנחנו עוסקים בו.

רון כץ: המטרה היתה להסדיר את התחום, שלפי משטרת ישראל, הבט"פ ומשרד המשפטים הוא זקוק להסדרה כי הוא משמש ככלי נשק כי אפשר להסב את הכלים ככלי נשק.

רון כץ: מצד שני, אנחנו רואים את הראייה של הארגונים והעסקים שזה מקור פרנסתם.

רון כץ: אנחנו צריכים לדאוג גם להם ולראות איך מצד אחד, מסדירים את הנושא ומצד שני, לא פוגעים בעבודה שלהם.

רון כץ: פה זה המקום הנכון לשאול את השאלות היותר קשות.

רון כץ: אנחנו עכשיו בדיון שלישי שבו מבקשים הארכה.

רון כץ: מה השתנה בין הדיון הראשון, לדיון השני ולדיון השלישי ומה תעזור ההארכה הזאת?

רון כץ: אני מבין שעכשיו מבקשים הארכה של חודשיים.

רון כץ: מה יקרה עוד חודשיים?

מיכאל ביטון: אחלה שאלה.

מיכאל ביטון: נציגי הממשלה, נא להשיב.

רועי הראל: אני מהמשרד לביטחון פנים.

רועי הראל: אני מהייעוץ המשפטי ורפרנט לעניין כלי ירייה.

רועי הראל: אני רק אזכיר שהפנייה לוועדת הכלכלה והצו שאנחנו עוסקים בו, הוא פועל יוצא של החלטת ממשלה וזה לא רק רצון של שלושה משרדים.

רועי הראל: יש פה את החלטת הממשלה כחלק מהמאבק הכולל בפשיעה וגם בפשיעה בחברה הערבית.

רועי הראל: אחד הנושאים שהובא לתשומת ליבנו הוא, שמחולל פשיעה זה אותם כלים, דמויי כלי ירייה.

רועי הראל: לכן בהחלטת הממשלה נקבע שעד להסדרת הכלים האלה בחקיקה והחלת דינים מחוק כלי ירייה עליהם, הממשלה תפעל לעצירת הייבוא כדי שמצד אחד, לא נסדיר משהו בעייתי ומצד שני, נמשיך את המציאות הבעייתית שהוא מחולל.

רועי הראל: אזכיר שהפנייה הראשונה שלנו היתה לצו למשך שלושה חודשים.

רועי הראל: יושב-ראש הוועדה אישר לנו את הצו לחודשיים ואמר שבתום החודשיים, ככל שיהיה צורך, נפנה בבקשה נוספת לחודש נוסף להשלמת השלושה חודשים.

רועי הראל: לכן אנחנו בדיון שלישי ולא שני.

רועי הראל: בסיום הדיון הקודם יושב-ראש הוועדה גם קבע והתנה את הארכת הצו מעבר לשלושה חודשים, בפרסום תזכיר חוק.

רועי הראל: ב-23.1 פרסמנו תזכיר חוק להערות הציבור.

רועי הראל: התזכיר מפורסם להערות עד ליום ראשון הבא, 13.2.

רועי הראל: התקבלו הערות.

רועי הראל: תוך כדי התקופה אנחנו כמובן בוחנים את התזכיר, משנים, מעדכנים אותו בהתאם להערות שהתקבלו, גם מגורמים חיצוניים וגם מגורמי ממשלה.

רועי הראל: השאיפה שלנו היא שמייד שהפרסום יסתיים, להביא את התזכיר כהצעת חוק ממשלתית לוועדת שרים לחקיקה ולהתחיל את הליכי החקיקה שלו בכנסת.

רועי הראל: אז קרו דברים מאז הדיון הקודם.

רועי הראל: אזכיר שוב, שביקשנו שלושה חודשים על-מנת לפרסם את התזכיר ובהתאם להוראת יושב-ראש הוועדה, מרגע שהתזכיר פורסם, באנו לבקש את הארכת הצו עד להשלמת הליכי החקיקה.

רועי הראל: ההסכמה בין המשרדים היתה לבקש חודשיים.

רועי הראל: שוב, כיוון שהכנסת יוצאת לפגרה ב-13.3, אנחנו לא יודעים בוודאות שנסיים את הליכי החקיקה, אבל לכל הפחות, תקופה ראשונית - - -

רון כץ: למה לא?

רועי הראל: כי גם אם נביא אותו לוועדת השרים ב-20.2, שזה יומיים אחרי הירידה מהפרסום, אחרי ועדת שרים זה צריך לעבור בקריאה ראשונה.

רועי הראל: אנחנו מניחים שהדיונים בוועדת ביטחון הפנים ייקחו זמן, בגלל הסוגיות המורכבות ובגלל כמובן, כמו שציינתם, בשל העובדה שמעבר לשיקול הביטחוני ישנם שיקולים אזרחיים ומסחריים.

רועי הראל: כטבעם של הליכי חקיקה, הם לוקחים זמן עד שהם עוברים בקריאה שנייה ושלישית.

מיכאל ביטון: ינון, משנה למנכ"ל משרד הכלכלה והתעשייה.

ינון אלרועי: להשלים את דבריו של עמיתי, אני חושב שזה נתון שיהיה מאוד חשוב לחברי הוועדה.

ינון אלרועי: סך הכול, מאז כניסת הצו הראשון לתוקף, קרי, החודשיים הראשונים עליהם דיבר רועי, ניתנו 5 רישיונות ייבוא ליבואנים שונים.

ינון אלרועי: זאת אומרת, הייבוא לא נעצר.

ינון אלרועי: אני מזכיר שהצו הזה נועד לעצור את ייבוא הכלים שניתנים להסבה.

ינון אלרועי: מאז הארכת הצו האחרונה ניתנו שני רישיונות יבוא ליבואנים למאות כלים.

ינון אלרועי: בסך הכול, המערכת שלנו עובדת רגיל.

ינון אלרועי: אנחנו פה כי שרת הכלכלה נדרשת לבקש את הארכת הצו, כי אנחנו הפלטפורמה החוקית מסחרית שעליה הסיפור נמצא.

ינון אלרועי: אבל כמו שרועי אמר, הכול נשען על החלטת הממשלה ומתוך כוונה לא להכביד יתר על המידה על השוק הפרטי כמיטב יכולתנו ועדיין לנסות לצמצם את הנזק שחברי מזרועות הביטחון מציגים.

ינון אלרועי: תודה.

מיכאל ביטון: סגן נציב גיל הוכרמן, ראש מעבדת נשק במשטרת ישראל, שיש לו פה איירסופט מפורק עם התאמה לחלקים תקניים.

מיכאל ביטון: נא להציג לנו את העניין הזה.

גיל הוכרמן: צהרים טובים.

גיל הוכרמן: נתבקשתי להתייחס לסרטון שעלה ביוטיוב, שבו מציגים שלושה אנשים, לגבי האפשרות של הסבה של איירסופט, התאמה לחלקים סטנדרטיים שאחד לא מתאים לשני.

גיל הוכרמן: התבקשתי הבוקר להגיב לזה.

גיל הוכרמן: לקחתי איירסופט עם הפעלה חשמלית, בדיוק כמו שהם אמרו שלא ניתן והבאתי איתי חלקים לדוגמה.

גיל הוכרמן: אלה חלקים תקניים של כלי נשק.

גיל הוכרמן: למי שזוכר, בסרטון שלהם דיברו שהמחסנית לא מתאימה ולא נכנסת אז הנה, לאחר פירוק, לא רק שזה מתאים ונכנס, יש גם נעילה.

רון כץ: זאת מחסנית תקנית?

גיל הוכרמן: מחסנית תקנית, בוודאי.

גיל הוכרמן: זה איירסופט של הפעלה חשמלית.

גיל הוכרמן: יגידו לך כל האנשים מהאיגוד שמכירים את איירסופט.

גיל הוכרמן: התחום שלי זה תחום נשק ולא תחום איירסופט.

מיכאל ביטון: מה עשית?

גיל הוכרמן: פשוט פירקתי איירסופט עם הפעלה חשמלית.

גיל הוכרמן: הם הראו בסרטון שזה לא מתאים.

גיל הוכרמן: הנה התאמה ונעילה בחלק השני של הגוף, של אותו איירסופט מפורק.

מיכאל ביטון: אבל חוץ מפירוק, האם עשית עבודות של חיתוך או תוספות?

גיל הוכרמן: לא עשיתי שום דבר, כלום.

גיל הוכרמן: לא חריטה, לא כרסום.

גיל הוכרמן: פירוק של פינים ושל מכברים וזה הכול.

מיכאל ביטון: פשוט הכנסת מחסנית רגילה.

גיל הוכרמן: בבקשה.

מיכאל ביטון: אוקי.

גיל הוכרמן: מכלול תקני של נשק.

גיל הוכרמן: החלק העליון של הנשק הזה, אמרו שלא נכנס אבל יש התאמה.

גיל הוכרמן: נכון שפה צריכים לשים קנה עם בית בליעה.

מיכאל ביטון: לאיירסופט יש קנה?

גיל הוכרמן: לאיירסופט יש קנה שהוא למעשה צינורית מתכת.

גיל הוכרמן: ישימו פה קנה תקני.

אביר קארה: זה יעמוד בלחץ של אש חיה?

גיל הוכרמן: בוודאי.

גיל הוכרמן: בוא לא נשכח דבר אחד, שבשביל להרוג מספיק כדור אחד.

אביר קארה: בסדר, אבל אפשר לבנות את זה כמעט מכל דבר.

אביר קארה: אפשר לבנות כלי נשק.

גיל הוכרמן: אתה צודק לחלוטין אבל זאת לא השאלה שנשאלתי.

גיל הוכרמן: נשאלתי האם את האיירסופט אפשר להסב לכלי נשק?

אביר קארה: אבל כל נשק של פורים אפשר להסב?

מיכאל ביטון: נשאלת שאלה והבאת תשובה.

גיל הוכרמן: זה מה שנתבקשתי לעשות.

גיל הוכרמן: אם יש לכם עוד דקה מזמנכם אני רוצה להציג - - -

אביר קארה: מיכאל, לקח לו 3 דקות להכניס את המחסנית.

גיל הוכרמן: ברשות

גיל הוכרמן: כם, אני רוצה להציג עוד מקרה אחד אמיתי של הרצח של הזוג הנקין, שכולם מכירים.

גיל הוכרמן: יש פה תמונה של הזירה.

גיל הוכרמן: יש פה תמונה של כלי הנשק שנתפס אצל המחבלים.

גיל הוכרמן: יש פה תמונה של ההגדלה שיש עליה כיתוב של כלי הנשק - - לשים לב למספר 70030026K.

גיל הוכרמן: התאמה בין הפנימי והחיצוני.

גיל הוכרמן: חיפוש קטן בגוגל ואתם רואים 70030026K, Airsoft parts.

גיל הוכרמן: זה המחיר של החלק.

גיל הוכרמן: אני מבקש מכם שכל אחד מכם ייקח את הפלאפון שלו, ייכנס לגוגל ויקיש - - -

אביר קארה: אפשר להדפיס את זה במדפסות תלת מימד.

אביר קארה: במדפסות תלת מימד אפשר היום להדפיס כלי נשק, אפשר להדפיס חלקים והרבה מאוד דברים.

אביר קארה: צריך לאסור תלת מימד.

מיכאל ביטון: - - בנק עם אקדח - - -

אביר קארה: אתה לא צריך לשדוד בנק עם אקדח, אתה יכול לבוא עם האצבע.

גיל הוכרמן: כל אחד בזמנו החופשי ייכנס לגוגל, יעשה את החיפוש 70030026W, תראו מה אתם מקבלים.

גיל הוכרמן: אתם תיראו שאתם מקבלים את אותם כלי נשק, איירסופטים בשמם.

גיל הוכרמן: עוד פעם, אנחנו לא יודעים מי היצרנים.

גיל הוכרמן: יש עשרות, מאות או אלפים של יצרנים שונים במזרח שמייצרים את זה.

גיל הוכרמן: אני בטוח שחלקם יצרנים הוגנים.

גיל הוכרמן: חלקם אני לא יכול לעיד אם הם הוגנים.

רון כץ: מה אתה מציע?

גיל הוכרמן: אני מקבל את המוצר המוגמר.

גיל הוכרמן: אני מקבל לבדיקה כלים שהוסבו במסגרת תפיסות של פעילות פלילית או פח"עית.

גיל הוכרמן: אני בבדיקה שלי צריך להוכיח לבית משפט שמדובר בחפץ שהוא כלי נשק.

גיל הוכרמן: לפי לשון החוק, לפי סעיף 144 לחוק העונשין, כלי שסוגל, שהיקנו לו את סגולות היכולת לפלוט קלע, שבכוחו להמית אדם.

גיל הוכרמן: כששני התנאים האלה בו זמנית מתקיימים בכלים המוסבים האלו.

רון כץ: בעצם אפשר להסב גם גז וגם חשמלי?

גיל הוכרמן: עוד פעם, אני לא עושה את ההסבה.

גיל הוכרמן: אני מקבל את התוצר.

רון כץ: ממה שאתה מכיר.

גיל הוכרמן: ממה שאנחנו קיבלנו עד היום לבדיקה, את כל הסוגים של איירסופט.

גיל הוכרמן: אולי למעט אותם צעצועים שעשויים מפלסטיק ואז הם לא הגיעו אלינו כי כנראה הם התפוצצו בשעת הירי לאותו אחד שעשה את הניסוי.

גיל הוכרמן: קיבלנו לבדיקה כל מיני שלבים של תהליך, דהיינו, מוסבים מלא, לקראת הסבה ובתהליך הסבה.

מיכאל ביטון: תודה על ההבהרות.

אביר קארה: האם את כל נשקי האיירסופט אפשר להסב לנשק?

מיכאל ביטון: הרגע הוא ענה.

מיכאל ביטון: אביר, מה עשית בשלב הזה?

מיכאל ביטון: הרגע חבר הכנסת רון כץ שאל את השאלה.

אביר קארה: אני מתנצל, נכנסתי באיחור.

מיכאל ביטון: עכשיו הוא שאל את השאלה.

אביר קארה: הייתי פה בבג"ץ על ביצי חופש שאי-אפשר לגדל עם מועצת הלול.

אביר קארה: תאמין לי, היום אסרו עוד יותר את החופש על גידול ביצים בישראל.

מיכאל ביטון: אני אומר לך שאתה מבזבז את הזמן בוועדות הכנסת.

מיכאל ביטון: אתה צריך להיות בממשלה.

אביר קארה: באתי בשביל לנסות להשפיע על החברים שלי ולא להאריך את התוקף כי עוד חודשיים אנחנו נבוא ויאריכו עוד תוקף.

אביר קארה: אני יכול להגיד לך עוד משהו, אני לא משוכנע שהרגולציה - - -

מיכאל ביטון: אביר, אתה לא היית - - -

אביר קארה: אבל לא קיבלתי תשובה כי אפשר להסב כל מה שמדפיסים בהדפסת תלת ממד.

אביר קארה: פה יש מספר מצומצם של אנשים.

אביר קארה: אין יבוא חופשי.

מיכאל ביטון: אביר, הערה אתה יכול אבל לא נאום.

אביר קארה: אבל אין יבוא חופשי, מיכאל.

מיכאל ביטון: גם בהארכת הזמן של הצו הזה היה יבוא ונתנו כמה רישיונות.

גיא יצחקי: אני יבואן, ממועדון "אלפא טקטיקל".

גיא יצחקי: אבל אדוני, יש פה עניין מאוד חשוב שצריך לגעת בו.

גיא יצחקי: הדגמים שמבקשים לאסור ב-20 השנים שהתחום הזה קיים בארץ, אלה הדגמים הכי פופולריים והכי נמכרים, הם וחלקיהם.

מיכאל ביטון: ראית את תזכיר החוק?

גיא יצחקי: ראיתי.

מיכאל ביטון: מה אתה רוצה להתייחס לגביו?

גיא יצחקי: ראשית, העובדה שום דבר ממה שהצענו לבט"פ לא נכנס לשם.

אביר קארה: דיברו איתכם בכלל?

אביר קארה: נפגשו איתכם?

גיא יצחקי: דיברו איתנו.

גיא יצחקי: ניהלנו איתם שיח בזום.

גיא יצחקי: ניהלנו כמה מפגשים עם אחראי רגולציה שלהם.

גיא יצחקי: באמת הצענו - - -

מיכאל ביטון: מה הצעתם שלא נכנס?

גיא יצחקי: הבאנו טיוטה שלמה של איך שאנחנו חושבים כאנשים שעוסקים בתחום.

רועי הראל: אני מקבל את כל ההערות לתזכיר.

רועי הראל: אני גם ביקשתי את ההערות שלכם במסמך ולא קיבלתי עד היום.

אביר קארה: יש אגף רגולציה במשרד ראש הממשלה.

אביר קארה: לא ישבתם עם החבר'ה ואני חושב שצריך לקדם את זה.

אביר קארה: למרות שהבחור שלכם משם הוא שלנו.

מיכאל ביטון: אביר קארה קריאה ראשונה.

מיכאל ביטון: אתה עושה לי ברדק.

אביר קארה: כל הזמן הוא רוצה להוציא אותי.

מיכאל ביטון: אני רוצה שתישאר אבל תנשום.

מיכאל ביטון: הוא מסור למשימות אבל הוא לא עוצר.

מיכאל ביטון: אתה רוצה שלאנשים יהיה זכות דיבור, תן להם לדבר.

אביר קארה: אבל הם אומרים שלא שמעו אותם.

גיא יצחקי: אדוני, הצעה שלמה של כמה עמודים.

מיכאל ביטון: ראית את התזכיר?

גיא יצחקי: בוודאי.

מיכאל ביטון: הוא אומר שהוא לא קיבל מכם כלום.

גיא יצחקי: אנחנו צריכים להגיב על התזכיר.

גיא יצחקי: יש לנו עד ה-13 ואנחנו נגיב בימים הקרובים.

גיא יצחקי: אנחנו נגיב אבל אני שוב אומר, שבתזכיר לא נכנס אף לא סעיף אחד מההצעה.

מיכאל ביטון: מה למשל?

מיכאל ביטון: תן דוגמאות של משהו הגיוני שלא נכנס.

גיא יצחקי: למשל, כאשר התבקשנו להציע איך אנחנו רואים את נושא האחזקה, נושא הייבוא, באיזה תנאים, באיזה תבחינים.

גיא יצחקי: נגענו בכל הנקודות האלה.

גיא יצחקי: שום דבר לא קיבל מענה, שום דבר.

מיכאל ביטון: התזכיר הוכן אחרי ששמעתם אותם?

רועי הראל: אני השתתפתי בשני דיונים עם חברינו מאיגוד לשכות המסחר.

רועי הראל: אני גם מכיר את רעיונותיהם והצעותיהם עוד מהממשלות הקודמות.

רועי הראל: הייתי בדיונים איתם גם בכהונת השר הקודם, השר אוחנה ועוד לפני כן.

רועי הראל: כמו שאמרתי לחברים, תזכיר החוק כדרכו של חוק מנסח עקרונות כלליים.

רועי הראל: למשל, קובע חובת רישוי.

רועי הראל: הוא לא מפרט את תנאי הרישיון ולא מפרט את הנהלים הפרטניים.

רועי הראל: יושב צוות שלנו.

רועי הראל: בצוות שלנו יושב גם החבר שהזכיר סגן השר קארה, נציג משרד ראש הממשלה לענייני רגולציה במשרד לביטחון פנים.

רועי הראל: יושבים על המדוכה.

רועי הראל: הם גם רואים ושומעים את החברים והם גם פוגשים.

רועי הראל: בעצמי נפגשתי עם חלק מהאנשים כאן במתקן של אימוני איירסופט בלטרון.

רועי הראל: אנחנו מאוד משתדלים לאזן גם בין הדברים שעולים.

אביר קארה: מי יושב שם, אבישי?

רועי הראל: כן.

רועי הראל: אנחנו צריכים גם לאזן עם מה שאנחנו שומעים לגבי לצרכים המסחריים והאזרחיים.

רועי הראל: אמרתי לכם פה בחוץ שזה לגיטימי לחלוטין.

רועי הראל: הם נאבקים על המקצוע שלהם, על החיים שלהם ואנחנו גם מאזנים בין הדברים שגיל השמיע כאן לבין התופעות שאנחנו נתקלים בהם.

רועי הראל: יכול מאוד להיות שלא כל ההערות או הרעיונות שלהם יוטמעו ברגולציה כדרכו של עולם, אבל יש הקשבה ויש בחינה של הדברים.

רועי הראל: אני אומר מראש שלא הכול יבוא לידי ביטוי בתזכיר החוק.

רועי הראל: תזכיר החוק יקבע סמכויות, יקבע עקרונות ויאפשר את מרווח הגמישות ושיקול דעת לגורמי המקצוע במשרד שיקבעו את הרישיונות ויאכפו אותם ויהיו בשיג ושיח.

רועי הראל: אגב, כך גם עושה היום אגף כלי ירייה עם כל ענפי הנשק.

מיכאל ביטון: האם התזכיר מבחינת

מיכאל ביטון: כם לאחר הערות, יש גמישות להשפיע עליו עדיין?

רועי הראל: כן.

רועי הראל: אנחנו בוחנים אותו כל הזמן.

רועי הראל: השבוע יתקיימו במשרד ישיבות על הנוסח שלו, גם לאחר שהוא ירד מהפרסום.

רועי הראל: אנחנו נגבש נוסח סופי.

רועי הראל: מה שנראה לנכון להטמיע נטמיע, ומה שלא, כנראה שלא.

רועי הראל: הוא יובא לממשלה ואחר-כך הוא גם ימשיך להידון פה בוועדה לביטחון פנים בכנסת.

ערן טל: אני מלשכת המסחר.

ערן טל: בואו נתחיל מזה שהשאלה הבסיסית המתבקשת היא עד מתי?

ערן טל: אין פה רצינות מספיק לטובת בעלי העסקים.

ערן טל: קודם כל, החבר'ה כאן רוצים הסדרה עוד לפני שמשרד הבט"פ שמע על זה לצורך העניין.

ערן טל: שנתיים הם רוצים כבר הסדרה.

ערן טל: הם לא נגד הסדרה אלא להיפך.

מיכאל ביטון: תגיד את דבריך באופן מאופק וענייני.

ערן טל: כל שימוש שאינו ייעודי באיירסופט, החבר'ה האלה הם הראשונים שמתנגדים לכך.

ערן טל: מצד שני, אנחנו איתכם בהליך הסדרה.

ערן טל: תמשיכו את הליך ההסדרה.

ערן טל: אין לנו בעיה עם זה.

ערן טל: להיפך, נפגשנו איתם, הצענו הצעות.

ערן טל: האמת שום הצעה בינתיים לא התקבלה.

ערן טל: הצענו את הדבר הכי בסיסי, שקודם כל לא יהיו שני רגולטורים על אותו תחום.

ערן טל: תחום אחד קטן, בקושי 1,500 כלים נכנסו בשנים הקודמות ובשנה האחרונה בכלל לא.

ערן טל: אז על זה צריך שני רגולטורים שיעבדו?

ערן טל: צריך לעשות סדר.

ערן טל: אנחנו נגיב לכם בצורה מסודרת על כל החוק, על ההצעות שלנו וזה יהיה בהמשך.

ערן טל: בשלב הזה, היושב-ראש, חברי כנסת - - -

אביר קארה: כל מה שהוא אומר זה נכון.

מיכאל ביטון: אם זה נכון, אל תפריע לו.

מיכאל ביטון: הח"כים יקבלו אפשרות להתייחס.

ערן טל: בשלב הזה אין סיבה להמשיך לעצור את יבוא איירסופט.

ערן טל: גם אם הם יגישו היום בקשה, היום שאיירסופט יגיע חזרה לארץ יהיה אולי עוד שלושה ארבעה חודשים במקרה הטוב.

ערן טל: למה לדחות להם את הכול בעוד חודשיים?

ערן טל: תנו להם לעבוד.

ערן טל: אני רוצה שתשמעו גם אותם.

ערן טל: באמת, לא הגיוני להתייחס ככה לבעלי עסקים לגיטימיים שהם סך הכול הם איתכם בהליך ההסדרה.

ערן טל: הם לא מתנגדים להליך ההסדרה, הם רוצים הליך הסדרה.

ערן טל: הצענו הצעות, שלחנו לכם הצעת חוק.

ערן טל: אגב, עוד משהו הכי בסיסי חסר בתזכיר חוק שזה הגדרת איירסופט.

ערן טל: אין הגדרת איירסופט.

ערן טל: הצענו להם הגדרת איירסופט.

ערן טל: דרך אגב, יש גם יבואנים שהם לא רק יבואנים אלא גם בעלי מטווחים.

ערן טל: הם צריכים את הכלים האלה לפעילות השוטפת שלהם ולא רק למכירה.

ערן טל: תנו להם לנסות עבוד לפי הנוהל הקיים עד שיהיה מתווה אחר.

ערן טל: נעשה מתווה טוב ויסודי שיענה על כל המגבלות.

ערן טל: לא רק על המגבלות של הבט"פ, לא רק על המגבלות של הכללה, שייתן גם מענה לבעלי עסקים.

מיכאל ביטון: ערן, אני שומע את להט דבריך.

מיכאל ביטון: בסוף יש אנשי עסקים בישראל שגם מביאים נשק ומוכרים נשק.

ערן טל: אין שום בעיה.

גיא יצחקי: אנחנו לא סוחרי נשק, אדוני.

מיכאל ביטון: אנחנו יכולים בחלק מהמקרים שבהם מוצר הפנאי הזה הוא יכול להוות נשק, יכול להיות שהוא יקבל מעמד מסוים ורגולציה יותר מחמירה מול מוצרים אחרים.

ערן טל: אין בעיה, אבל למה להגביל להם את הייבוא בינתיים?

מיכאל ביטון: הוא אמר שהיו רישיונות.

ערן טל: לא.

ערן טל: צריך להבין, אדוני.

ערן טל: הסוג שהם מבקשים להגביל זה 90% מהעיסוק של הענף הזה.

מיכאל ביטון: זה לא להגביל זה לקבוע קריטריון לגביו.

אביר קארה: אנחנו 5 חודשים בהגבלות האלה?

אביר קארה: זה 5 חודשים לעצור לאדם את הפרנסה ולדחות לו.

אביר קארה: עכשיו לדחות לו את הפרנסה בעוד חודשיים, זה לא הגיוני.

אורי בוצ'צקי: אני ממטווח פורטל ביוקנעם.

אורי בוצ'צקי: רציתי להדגיש עוד דבר שהשתנה בשלושת החודשים האלה.

אורי בוצ'צקי: היתה החלטת ממשלה שבתקופת ההסדרה פקחים של משרד הבט"פ ומשטרת ישראל מצטרפים ומגבים את מערך האכיפה של משרד הכלכלה.

אורי בוצ'צקי: עד עכשיו כל מה שדיברנו, הבעיה לא היתה הייבוא עצמו.

אורי בוצ'צקי: זה לא שהכלי מגיע לישראל אלא הזליגה הבלתי מבוקרת של הכלים האלה לגורמים שעושים את ההסבות.

אורי בוצ'צקי: גם משטרת ישראל וגם בט"פ הדגישו שהם נעשים במחרטות בשטחים.

אורי בוצ'צקי: בעצם צריכים להתבצע כמה תנאים כדי שהכלי הזה יזלוג מהיבואן עד העבריין שמסב כלי איירסופט לנשק חם.

אורי בוצ'צקי: עד היום ונכון להיום, הנוהל של משרד הכלכלה לא מאפשר את הוצאת הכלים מהמועדון.

אורי בוצ'צקי: זה שהם לא מצליחים לאכוף את זה ועכשיו הם יקבלו את העזרה של בט"פ ומשטרת ישראל אמור לפתור את הבעיה.

אורי בוצ'צקי: לא צריך לעצור את הייבוא, בעיקר לעסקים שמשתמשים בכלים האלה לתוך העסק כל עוד שיש את הגיבוי של בט"פ ומשטרה שיעשו את האכיפה כמו שצריך.

מיכאל ביטון: במילים אחרות, אתה אומר שכבר בחוק הקיים אסור להעביר את הנשק הזה ויש רישום שלו.

אורי בוצ'צקו): לגמרי.

מיכאל ביטון: ראינו אנשים שמתעסקים בזה שאף נשק שלהם לא זגל ואחרים שזה זלג.

מיכאל ביטון: האם יש פיקוח ובקרה, רישום וכדומה.

אורי בוצ'צקי: בשני דוחות של מבקר הממשלה ב-2019 וב-2020, הודגש שיש בעייתיות ברמה האכיפה.

אורי בוצ'צקי: כרגע זה אמור להיפתר על-ידי צירוף של פקחים.

מיכאל ביטון: תודה אורי.

מיכאל ביטון: חבר הכנסת יבגני סובה ממהר, ניתן לו זכות דיבור.

יבגני סובה: תודה רבה אדוני היושב-ראש.

יבגני סובה: אני רוצה לומר כמה דברים.

יבגני סובה: בנושא הזה פנו אלי לראשונה חלק מהנציגים שלכם.

יבגני סובה: אני לא מכיר אתכם אישית אבל השתתפתי וראיתי איך אנשים נהנים מהדבר הזה בשבתות בעיקר.

יבגני סובה: אני רוצה להגיד לך שמבחינתי זה ספורט.

אביר קארה: אני הייתי אצלו ביוקנעם ביום חול.

יבגני סובה: ביום חול רוב האנשים עובדים.

יבגני סובה: מבחינת האנשים האלה, בשבת זה גם קצת לפרוק עצבים וקצת ליהנות מהאווירה של החבר'ה.

יבגני סובה: אני השתתפתי וראיתי את זה בעיניים.

יבגני סובה: ראיתי שם חבר'ה מיחידות קרביות, אנשים לפני צבא שרוצים לקבל את התחושה שאתה נלחם בצוות.

יבגני סובה: אני חושב שזה דבר טוב.

יבגני סובה: לצערי לא השתתפתי מתחילת הדיון.

יבגני סובה: אני רואה שנכון לסייע לחבר'ה.

יבגני סובה: אני רואה שיש חשש כבד צודק של המשטרה ושל המשרד לביטחון פנים.

יבגני סובה: תאמין לי, אני הראשון שאעמוד כדי ששום צעצוע או כלי נשק – דרך אגב, זאת גם סוגייה של הגדרה.

יבגני סובה: תחליטו איך אתם קוראים לזה, נשק או צעצוע מסוכן.

יבגני סובה: כל אחד משתמש בהגדרה הזאת לטובתו האישית.

יבגני סובה: ברגע שצריך לאסור זה נשק וברגע שאתם רוצים להגביל זה צעצוע מסוכן.

יבגני סובה: שמעתי מחלק מהאנשים שתהליך ההסבה הוא תהליך לא פשוט.

יבגני סובה: זה לוקח המון זמן והמון משאבים.

יבגני סובה: אז אני לא בטוח שזה הנושא שצריך לחסל לגמרי את הענף הזה, גם את הענף של היבואנים וגם את הענף של אנשים שרוצים לעסוק בזה.

יבגני סובה: תנו להם, מה שנקרא, לנשום את האוויר.

יבגני סובה: זה דבר אחד.

יבגני סובה: סוגיה נוספת שלא ראיתי שהיא נפתרה, היא הסוגייה של הוצאה של הצעצועים האלה מחוץ לעסקים.

יבגני סובה: מה לעשות, הבן אדם רוצה לשמור את זה בבית ואם הוא יוצא החוצה בשבת הוא קובע עם החבר'ה.

יבגני סובה: עזוב, לא שבת, יום שישי בבוקר.

יבגני סובה: הם מקבלים אישור מכם איפה אפשר לעשות את האיירסופט הזה, אז אין לכם בעיה עם הגדרת המקום.

יבגני סובה: הוא רוצה ללכת לשם.

יבגני סובה: הוא לא יכול ללכת למועדון, להפקיד את הצעצוע ולחזור אחר-כך.

יבגני סובה: זה יוצר בעיה לוגיסטית קשה לאותו אדם שסך הכול רוצה לשמור על הדבר הזה.

יבגני סובה: אני חושב שאסור לשפוך את התינוק עם המים.

יבגני סובה: אני אומר את זה.

יבגני סובה: אני גם קורא לך, אדוני היושב ראש.

יבגני סובה: הוועדה קיימה מספר דיונים.

יבגני סובה: בדיון הקודם לא ראיתי שיש התקדמות.

יבגני סובה: בדיון הזה אני רואה שאין שום התקדמות.

מיכאל ביטון: למה יבגני?

יבגני סובה: זה מה שאני מתרשם, זאת התרשמות שלי.

מיכאל ביטון: ההתקדמות זה תזכיר חוק.

יבגני סובה: אז אני אומר לך, ממה שאני שומע מהחבר'ה האלה, לא פותר את הבעיה שלהם.

יבגני סובה: אז אם זה לא פותר את הבעיה אז מה הטעם בתזכיר חוק?

יבגני סובה: המטרה שלנו כממשלה וכקואליציה זה לפתור את הבעיות ולא לעצום עיניים.

קריאה: רק לפתור את הבעיות שלהם?

אביר קארה: בטח לפתור את הבעיות שלהם, זאת הפרנסה שלהם.

יבגני סובה: ברור שצריך לפתור את הבעיה.

אביר קארה: זאת פרנסה שלהם, אתם עוצרים להם את הפרנסה.

יבגני סובה: סליחה, לא צריך להעיר על מה שאני אומר.

יבגני סובה: אני אומר שאם יש בעיה של זליגה, תטפלו בבעיה של זליגה.

יבגני סובה: שהמשטרה תבוא ותבקש ותבדוק את המועדונים.

יבגני סובה: מה זה קשור?

יבגני סובה: למה אתם צריכים עכשיו לעשות את הכתם על כל הענף הזה?

יבגני סובה: זה ענף טוב, זה ענף שסך הכול מביא הרבה חבר'ה מיחידות קרביות.

יבגני סובה: עזוב שהם יודעים להשתמש בנשק.

יבגני סובה: גם בצעצועים האלה הם יודעים להשתמש וגם לשמור על הצעצוע.

יבגני סובה: אני אגיד עוד משפט.

יבגני סובה: כל אדם שמבין בתחום הזה בשנייה אחת יכול להבדיל בין נשק אמיתי לבין צעצוע שהוסף לדבר הזה.

יבגני סובה: אז אל תספרו פה לאנשים שהם לא מבינים את זה ושגורמים עברייניים יכולים להשתמש בצעצוע הזה.

יבגני סובה: באמת, חבר'ה.

יבגני סובה: תגידו מה חסר לכם בשביל לאכוף את זה ותיתנו לאנשים ליהנות מהספורט הזה.

אביר קארה: חוץ מזה זהו, אז גמרנו את המלחמה בפשיעה.

יבגני סובה: זה ספורט.

אביר קארה: גם הסתיימה המלחמה בפשיעה.

אביר קארה: הם אשמים, אפשר לעצור אותם כבר עכשיו.

מיכאל ביטון: כשדרשנו התקדמות מהממשלה בנושא הזה, ההתקדמות היתה שיהיה תזכיר חוק.

מיכאל ביטון: אל תשתמשו בצווים, תביאו חוק שמסדיר את הפעילות הזאת.

מיכאל ביטון: התזכיר יכול להיות שהוא - - -

יבגני סובה: רק שנייה, אני חייב לענות לך מיכאל.

יבגני סובה: אני אומר לך שלפני שנה פנו אלי אנשים שיצאו לתחרות בחוץ לארץ והחרימו להם את הצעצועים בחזרה לישראל.

יבגני סובה: על מה אתה מדבר?

יבגני סובה: יש אנשים שיוצאים לתחרויות, יש אנשים שמייצגים את מדינת ישראל.

יבגני סובה: חוזרים לישראל ואומרים להם שיעכבו להם את הצעצועים האלה בשדה תעופה בגלל מכס.

יבגני סובה: מה זה?

מיכאל ביטון: אחד, התנאי היה שתהיה התקדמות בחקיקה שמסדירה את הנושא והם פרסמו תזכיר.

מיכאל ביטון: הם עשו את חלקם אבל מבחינת הגופים העסקיים יש בעיות עם התזכיר.

מיכאל ביטון: את זה צריך להגיד.

מיכאל ביטון: זה דבר אחד.

מיכאל ביטון: הדבר השני זה הפגיעה בפעילות העסקית של החברות בתקופת הביניים.

מיכאל ביטון: גם על זה ניסינו לתת את הדעת בדיונים הקודמים, איך לאפשר בכל זאת לחלק מהפעילות הזאת להתרחש.

מיכאל ביטון: הטענה המרכזית שעולה, שבתזכיר חוק הזה המוצר הכי פופולארי הופך להיות אסור.

מיכאל ביטון: האם הוא אסור לגמרי?

מיכאל ביטון: האם הוא אסור ברישיון מיוחד?

מיכאל ביטון: מה הכיוון של הדבר הזה בהגדרה הקבועה?

רועי הראל: אני אענה ליושב-ראש ואגב כך גם אולי גם לחלק מהטענות שהעלה פה חבר הכנסת סובה.

רועי הראל: תזכיר החוק לא אוסר שימוש בשום כלי בעקרונות שלו.

רועי הראל: הוא גם לא מזכיר את המילה איירסופט.

רועי הראל: תזכיר החוק מדבר על-כך שרק דמויי כלי ירייה שייקבעו בצו של השר, שגם הצו נתון לפיקוח פרלמנטרי.

אביר קארה: רק אלה עוברים אליכם והשאר יישאר בכלכלה?

רועי הראל: מה שייקבע בצו לאחר התייעצות עם המשטרה ולאחר שראינו בשטח שמדובר בכלים – הציעו פה חברינו מאיגוד לשכות המסחר הגדרות לאיירסופט.

רועי הראל: אנחנו לא רוצים לקבוע הגדרות עקרוניות שיהיו אסורות לתמיד.

רועי הראל: אנחנו רוצים להיות קונקרטיים גם אם זה אומר שאנחנו לפעמים אלה שנרוץ אחרי הפשיעה.

רועי הראל: זה הגיוני כי זה האיזון שנכון לדעתנו לעשות.

רועי הראל: רק אותם כלים שייקבעו בצו של השר לאחר שהוכח שניתן להשתמש בהם, להסב אותם, או חלקים מהם, כמו שהראה פה גיל לכלי ירייה, עליהם תחול רגולציה - - -

יבגני סובה: אבל אתם לא תאסרו אף פעם את הייבוא.

רועי הראל: אמרתי שעליהם תחול רגולציה.

רועי הראל: שוב, אני לא נכנס פה לפרטים, כן ייקחו אותם, לא ייקחו אותם, רישיון להוביל אותם או לא להוביל אותם, אבל בכלים האלה תאושר פעילות תחת רגולציה.

רועי הראל: למשל, מי שקרא את תזכיר החוק ודקדק בו רואה שיש היתר גם לאדם שאין לו רישיון בכלל להיכנס למועדונים מורשים לאותן פעילויות ולבצע פעילות בתחומי המועדון.

רועי הראל: מי שירצה לעשות פעילות, מקום הפעילות יקבל אישור מאיתנו בדומה למטווח.

רועי הראל: זה לא זהה אחד לאחד אבל בדומה לרישיון מטווח.

רועי הראל: אם היום, למשל, רק אדם בעל רישיון לכלי ירייה, רק לו מותר להיכנס למטווח קליעה ולבצע אימון בכלי נשק, אז שם קבענו שכל אדם יוכל להיכנס לאותם מקומות מורשים ולבצע פעילות פנאי או פעילות ספורט בתחומי המועדון.

רועי הראל: הכלים האלה יהיו תחת רגולציה הם לא ייאסרו, הם לא יוחרמו וכדומה.

רועי הראל: נכון שיש סנקציות פליליות על מי שהשתמש בהם שלא כדין בניגוד לחוק אבל החוק לא אוסר אותם.

רועי הראל: החוק לא מזכיר את המילה איירסופט.

רועי הראל: החוק מדבר על דמויי כלי ירייה שייקבע בצו אחרי התייעצות עם המשטרה.

יבגני סובה: בתזכיר החוק יש איסור מוחלט להוציא מחוץ למועדון.

יבגני סובה: אם עד עכשיו החבר'ה יכלו להתכנס ולעשות פעילות והכול בסדר והנשקים בבית, אז אתה בעצם אומר שאין שום דבר.

יבגני סובה: מעכשיו אין מחוץ למועדון שום דבר.

יבגני סובה: זה מה שאתה אומר.

רועי הראל: אני אזכיר שכבר ב-2012, הוועדה הבין-משרדית של משרד הכלכלה ומשטרת ישראל פרסמה הודעה שאוסרת החזקה של חלק מהכלים, פנבול ואיירסופט מחוץ למועדונים.

רועי הראל: היא קוראת לכל בעלי המועדונים לאסוף את הכלים מהציבור שהם מכרו לו.

רועי הראל: אולי זה לא נאכף ולא היה באיסור.

רועי הראל: זה מ-2012.

רועי הראל: המצב הנורמטיבי הזה כבר קיים.

רועי הראל: אם טועה תתקן אותי אבל אני לא טועה.

ערן טל: - -

מיכאל ביטון: אתה כנראה לא מכיר את הוועדה שלי.

מיכאל ביטון: לח"כים יש שלוש קריאות במצבים מיוחדים.

רועי הראל: המצב הזה קיים כבר היום, לא המצאנו אותו.

מיכאל ביטון: אזרח שבא לוועדה ועושה בעיות, הוא יוצא מייד, אז בבקשה.

רועי הראל: אני אומר שלא המצאנו אותו והמצב הזה קיים כבר היום.

רועי הראל: אגב כך, עדיין מגיעים למשטרה כלים בהליכי הסבה או כלים מוסבים כאלה ואחרים.

רועי הראל: גם בינואר הגיעו ולא בודדים.

יבגני סובה: תראה מה קורה.

מיכאל ביטון: תן לו להגיב.

מיכאל ביטון: הוא לא סיים משפט.

מיכאל ביטון: אני לא הבנתי מה הוא אומר.

יבגני סובה: גם איסור וגם את הנשק הכי פופולרי שאתה לא יכול להשתמש.

יבגני סובה: אז אתה בעצם מגביל אותם.

אביר קארה: גם הגבלה של ייבוא לחודשיים שהוא ממילא לא יאסור אותה בהמשך.

מיכאל ביטון: ידידי, אמרת את דבריך בתקיפות.

מיכאל ביטון: הוא אומר לי מידע שאני לא יודע, מידע חדש.

אביר קארה: לא, יבגני דיבר בעדינות, זאת פרנסה של אנשים.

מיכאל ביטון: מה קרה בשבועות האחרונים?

יבגני סובה: אני רואה שיש פה חומה.

יבגני סובה: איך אתה מתקדם לקראתם?

מיכאל ביטון: מה קרה בשבועות האחרונים?

רועי הראל: שוב, מהנתונים שקיבלנו מהמשטרה, גם בשבועות האחרונים הגיעו למשטרה כלים מוסבים כאלה ואחרים, כלי איירסופט.

יבגני סובה: באיזה ממדים?

רועי הראל: בחודש ינואר 17 כלים שעברו הליכי הסבה ו-34 כלים לא מוסבים ששימשו לפשיעה.

רועי הראל: בחודש פברואר בשבוע הראשון הגיעו כבר משהו כמו 4 כלים מוסבים.

מיכאל ביטון: אז התופעה קיימת.

רועי הראל: התופעה קיימת ואפשר להניח - - -

מיכאל ביטון: אז אני אשאל את מה שיבגני שאל.

מיכאל ביטון: יש פה שני מצבים.

מיכאל ביטון: אחד, שהתחום מוסדר.

מיכאל ביטון: כל הכלים האלו יוכלו להגיע לישראל.

מיכאל ביטון: על חלקם תהיה רגולציה מסוימת שהיא עוד תתברר בחודשים האלה אחרי הערות הציבור והעסקים וכדומה.

מיכאל ביטון: בתקופת הביניים הזאת שבה אתם רוצים הארכה, איך אנחנו עוזרים להם לא להיפגע בתפקוד?

מיכאל ביטון: מה על הפרק פה שפוגע בתפקוד של המועדונים?

רועי הראל: עד שאנחנו נחיל את הכללים ונאפשר להם את המשך הפעילות והייבוא תחת הרגולציה שלנו, אנחנו ביקשנו את עצירת הייבוא.

רועי הראל: כרגע אין לנו אפשרות וסמכות.

מיכאל ביטון: אבל גם כשביקשתם את עצירת הייבוא, היו מצבים שאישרתם.

יבגני סובה: כמה נשקים בארץ יש היום סך הכול?

יבגני סובה: נניח שמחר אוסרים את הייבוא.

יבגני סובה: כמה צפויים, תן מספר.

קריאה: מעל 100,000.

מיכאל ביטון: לא אלה שיש עליהם חובת רישום ופיקוח.

יבגני סובה: אם יש 100,000 ואתה מדבר על 17 שהוחרמו, אז אתה מבין שזאת כמות קטנה ביחס למה שיש.

רועי הראל: אבל אנחנו לא מדברים על כל כלי האיירסופט.

רועי הראל: אנחנו מתכוונים לרשות את כל הכלים האלה.

מיכאל ביטון: יבגני שהיה חולה קורונה ראשון סגרנו את המדינה, על אחד.

מיכאל ביטון: זה להציל חיים.

יבגני סובה: לא, אני רוצה להחזיר אותך לממדים.

אביר קארה: אי-אפשר לסגור את המדינה על דבר כזה.

אביר קארה: על יבוא נשק?

אביר קארה: לאנשים אין נשק?

אביר קארה: יש היום נשק לאנשים ועבריינים הם עבריינים.

אביר קארה: אתה לא יכול להכליל את אותם מועדונים.

אביר קארה: הם אלה שעומדים בחוק.

אביר קארה: יש להם רישיון לייבא, יש עליהם רגולציה והם אשמים.

אביר קארה: זה לא הגיוני.

מיכאל ביטון: הפרעתם לו להשיב לשאלה שלי.

מיכאל ביטון: ינון, בבקשה.

ינון אלרועי: אדוני היושב-ראש וחברי הכנסת הנכבדים.

ינון אלרועי: אנחנו פה כי העסק לא עובד כל-כך טוב.

אביר קארה: מה זה העסק לא עובד כל-כך טוב?

אביר קארה: איפה ההוכחות?

אביר קארה: הביאו כאן בגרף מקרה אחד ב-20 שנה.

אביר קארה: זה לא נכון.

מיכאל ביטון: אביר קארה, אתה סגן שר בממשלה והממשלה שלך בהחלטת ממשלה הביאה החלטת ממשלה לאיירסופט.

מיכאל ביטון: אם יש לך בעיות עם החלטות ממשלה, תדאג שהן ישתנו.

מיכאל ביטון: הממשלה פנתה אלינו.

אביר קארה: אבל אתם פה מצביעים על הארכה בוועדה.

מיכאל ביטון: אתה חבר בממשלה ואתם פניתם אלינו על בעיה באיירסופט.

מיכאל ביטון: לא ועדת כלכלה יזמה את זה.

אביר קארה: שמע, אתה כבר כמה פעמים אומר לי את זה.

אביר קארה: אני גם חבר כנסת וגם חבר בממשלה.

מיכאל ביטון: אתה צריך להחליט.

אביר קארה: בתור החברות שלי בממשלה, יש פה חברי כנסת שצריך להשפיע עליהם.

אביר קארה: לפעמים את ההצעות או ההחלטות הן לא כאלה טובות.

אביר קארה: צריך להגיע לכאן ולתקן.

יבגני סובה: מיכאל, הוא רומז לחוק הנורווגי.

יבגני סובה: הוא לא רוצה להישאר פה לילות שלמים.

אביר קארה: מיכאל, כשעשינו פה את הרפורמה בייבוא, את כל ההחלטות הפחות טובות של הממשלה שיפצנו אצלך בתוך הוועדה.

אביר קארה: פה יש החלטה של הממשלה שאני מבין אותה.

אביר קארה: אי-אפשר להתקדם עוד.

אביר קארה: בואו נחסום אותם עוד חודשיים, עוד שלושה.

אביר קארה: זאת פרנסה של אנשים.

יבגני סובה: יש הצבעה היום על הצו?

מיכאל ביטון: כן, יש הצבעה.

מיכאל ביטון: אנחנו שיפצנו את זה.

ינון אלרועי: אני חושב שכדאי לזכור למה אנחנו פה.

ינון אלרועי: אנחנו פה בשביל לנסות להגיע למצב יותר טוב.

ינון אלרועי: חברים באו והציגו לכם.

ינון אלרועי: סגן השר, כמו שאמר היושב-ראש, אנחנו לא פה כי בא לנו, אנחנו פה כי הממשלה שאתה חבר בה הנחת אותנו להגיע הנה.

ינון אלרועי: שרת הכלכלה השתכנעה אחרי שמנכ"ל משרד בט"פ הציג לה נתונים מאוד ברורים לגבי זה שהאיירסופט שניתן להסבה הוא עדיין כלי שמסכן את האנשים שלך, את החיילים שלך ואת השוטרים שלך וכדומה.

ינון אלרועי: אף אחד לא אומר שאף אחד מהאנשים הנוכחים מהמגזר העסקי עושה משהו שלא צריך.

ינון אלרועי: בשורה התחתונה, כשאתה בוחן את מבחן התוצאה, אתה רואה שיש הרבה מאוד כלים כאלה שנמצאים בחוץ.

יבגני סובה: סליחה.

יבגני סובה: אתה אומר הרבה מאוד אבל זה 17 בחודש מתוך 100,000 או מתוך 50,000?

יבגני סובה: אני מנסה לקבל פה תשובה.

יבגני סובה: כמה כלים כאלה יש?

יבגני סובה: אתה לא נותן לי את זה.

יבגני סובה: אתם אומרים לי פה על מספרים.

יבגני סובה: מעמידים על אותה שורה מספר 17 שהוחרם ובסדר שהוא הוחרם.

יבגני סובה: לעומת זאת, יש 50,000 של משתמשים.

יבגני סובה: חבר'ה, אי-אפשר לעשות המניפולציה הזאת.

יבגני סובה: אי-אפשר לעשות מניפולציה הזאת, עם כל הכבוד.

אביר קארה: זה לעצור להם את החיים.

יבגני סובה: אתה גם לא מייצג את כל הממשלה.

ינון אלרועי: סליחה, אדוני.

ינון אלרועי: אני רוצה לעזור לך לקבל את הנתונים לפי אומדן של החברים שעושים עבודה מאוד יסודית.

ינון אלרועי: אפרופו, אדוני היושב-ראש, אנחנו רבים איתם לא מעט אבל לא תשמע את זה פה.

ינון אלרועי: אני אומר לך שבזמן שאנחנו רבים איתם – אני לא יודע אם נמצא כאן מנהל האגף, ישראל אבישר.

ינון אלרועי: החבר'ה עושים עבודה יסודית ואני מאוד גאה כאזרח ישראלי.

ינון אלרועי: לפי האמדן שהמשרד לביטחון פנים העביר, כ-70% מהכלים שבשוק הם כלים שניתנים להסבה ו-30% הם כלים שלא ניתנים להסבה.

ינון אלרועי: זאת אומרת, שלאורך כל הזמן, אדוני היושב-ראש, כשאנחנו ביקשנו מהצו הראשון, בעצם לגבי ה-30% האלה לא היה שום שינוי.

ינון אלרועי: כל מי שרצה להגיש בקשה ליבוא לרישיון נענה וקיבל מענה.

ינון אלרועי: כמו שפירטתי קודם, כבר היו לא אחד ולא שניים שקיבלו מענים למאות כלים.

מיכאל ביטון: זה ב-30%.

ינון אלרועי: עכשיו צריך להבין שאי-אפשר לשחק את המשחק שקיים.

ינון אלרועי: אם אנחנו משחקים את המשחק שקיים, הרגולציה הקיימת היא רק רגולציה של משרד הכלכלה והתעשייה שהיא באה בתוקף רק במסחר.

ינון אלרועי: לכן אנשים שעוסקים ויש להם את האיירסופט בבית, לנו אין סמכות להתעסק עם זה.

ינון אלרועי: ציין החבר קודם את הנושא של החלטת הממשלה.

ינון אלרועי: החלטת הממשלה באותו מקום אומרת שייעצר הייבוא של האיירסופט ובסעיף מתחת אומרת שעל-מנת להגביר את האכיפה, המשטרה תסייע למשרד הכלכלה והתעשייה באותו זמן, במקביל לעצירת הייבוא.

ינון אלרועי: זה רק בשביל להשלים את התמונה.

מיכאל ביטון: חברים, תודה.

מיכאל ביטון: ישראל אבישר, מנהל אגף בכיר ברישוי במשרד הפנים.

ישראל אייכלר: חברים, אני אציג בקצרה.

ישראל אייכלר: ראשית, הרציונל שלנו בבקשה להארכת תוקף צו הייבוא מאוד ברור.

ישראל אייכלר: אנחנו בעצם מבקשים את הארכת צו איסור ייבוא לאותם כלים שלהבנתנו, על-פי המידע ממשטרת ישראל, הם ברי הסבה.

ישראל אייכלר: מה אנחנו עושים בתקופת הביניים?

ישראל אייכלר: חשוב לי להבהיר שמעבר לתזכיר החוק שדיבר עליו היועץ המשפטי שלנו, יש צוות היגוי בין-משרדי שאני עומד בראשו, בשיתוף משטרת ישראל, משרד הכלכלה ונוספים.

ישראל אייכלר: אנחנו בעצם מנהלים שיח אינטנסיבי כדי לקדם מספר מרכיבים על-מנת להיות מוכנים בעוד פרק זמן קצר לנטילת האחריות.

ישראל אייכלר: מה אנחנו עושים?

ישראל אייכלר: ראשית, אנחנו מגבשים תורה, נהלים והנחיות.

ישראל אייכלר: כפי שהיועץ המשפטי אמר, התזכיר קובע את המסגרת ואנחנו מורידים את זה לקומת הביצוע.

ישראל אייכלר: זה הדבר הראשון.

ישראל אייכלר: דבר שני, אנחנו קובעים יחד עם משרד הכלכלה את מרכיבי הפיקוח והפעילות המקצועית בשטח וחלוקת תחומי האחריות בין הגופים.

ישראל אייכלר: היה לנו שיח מאוד אינטנסיבי מול משרד הכלכלה.

ישראל אייכלר: הגענו לדיונים פישור בשיתוף המל"ל ומשרד רוה"מ.

ישראל אייכלר: נקבעו גבולות גזרה ואנחנו כרגע מקדמים את הדברים ברמה של תהליכי עבודה.

ישראל אייכלר: שלוש.

ישראל אייכלר: הקמנו צוות לגיבוש מאגר מידע ממוחשב משותף לגופים.

ישראל אייכלר: כל הדברים האלה הם חשובים כי בעצם במידה ונאפשר מחר המשך ייבוא של הכלים ברי הסבה, הם נכנסים לארץ בלי מנגנון רגולטורי אפקטיבי.

ישראל אייכלר: אני אומר את זה בצער רב, אבל משרד הכלכלה בשנים האחרונות ניהל את הדברים באופן קצת שונה.

ישראל אייכלר: לאגף לרישוי ופיקוח כלי ירייה יש ידע וניסיון מערכתי מצטבר כי זה עיסוק הליבה שלנו.

ישראל אייכלר: אנחנו מתכוונים בראייה מערכתית להשית כללים יותר נוקשים לאותם כלים שהם ברי הסבה.

ישראל אייכלר: לכן הרציונל בעצירת הייבוא לפרק זמן מאוד קצר הוא מאוד ברור והוא על-מנת לאפשר לנו בד בבד עם קידום תזכיר החוק להיערך בהיבט של תורה, נהלים, מערכות מידע, סימון הכלים.

ישראל אייכלר: למשל, אנחנו מדברים על כך שכל הכלים שייכנסו ארצה יסומנו בצבע אחיד.

ישראל אייכלר: כלומר, יהיה להם מספר סידור טבוע והם ייכנסו לתוך מאגר מידע ממוחשב.

ישראל אייכלר: אנחנו עושים שורה ארוכה של פעילויות בימים אלה על-מנת לקדם את ההיערכות ולהיות במקום טוב יותר.

מיכאל ביטון: תודה ישראל.

אביר קארה: אפשר לשקף משהו מהשטח?

ישראל אייכלר: נקודה אחרונה.

ישראל אייכלר: אנחנו מנהלים שיח.

ישראל אייכלר: אנחנו מקיימים קשר שוטף עם איגוד לשכות המסחר והחברים היקרים שיושבים כאן.

ישראל אייכלר: אני מבין היטב את הטיעונים שלהם.

ישראל אייכלר: אנחנו מקיימים איתם פגישות עבודה, נפגשים איתם, שומעים אותם ומנסים בנהלים ובהנחיות שאנחנו מגבשים בימים אלה, לתת גם מענה לסוגיות שהם מעלים.

ישראל אייכלר: הם בוודאי יאשרו שאנחנו מקיימים שיח וקשובים לחלוטין.

ישראל אייכלר: המסר שלי הוא מאוד ברור, הארכה לפרק זמן קצוב היא נכונה בראייה מערכתית.

ישראל אייכלר: היא מאפשר לרשויות המדינה, כשאני בעצם מופקד על הצוות הבין-משרדי, לקדם את ההיערכות בכל המרכיבים על-מנת להיות במקום טוב יותר ומוכן יותר בעוד חודשיים שלושה.

מיכאל ביטון: אביר קארה.

אביר קארה: מועדון עם 40 עמדות ירי שעכשיו לא מצליח להביא כלים.

אביר קארה: הוא כותב לי עכשיו שחודש הבא הוא עשוי לפשוט רגל.

אביר קארה: היום הוא קונה כלים ב-7,500 כשהוא יכול לקנות ב-300 דולר.

אביר קארה: זה אומר שלא באמת אתם מונעים.

אביר קארה: אתם מונעים מאותם אנשים טובים.

אביר קארה: אתם יכולים לפקח רק עליהם.

אביר קארה: תמצאו לכם דרך אחרת ללכת ולפקח על אותם מועדונים ספציפיים ותאפשרו להם להמשיך לעשות את הייבוא שהם צריכים לעשות כדי להמשיך לקיים את העסק שלהם.

אביר קארה: לא אומרים לכם שבמה שאתם עושים בתזכיר חוק הוא לא טוב.

אביר קארה: לא נכנסתי אפילו להתווכח על הרגולציה, האם היא תהיה אפקטיבית או לא אפקטיבית.

אביר קארה: אי-אפשר עדיין לרדת לפרטים.

אביר קארה: פה מדובר כרגע בקבוצה של אנשים שאתם מדברים על הפרנסה שלהם.

אביר קארה: אני מבין את אזור הנוחות הזה.

אביר קארה: רון, לפני שמצביעים, אתה אומר לי למה תמיד אני מגיע ברגע האחרון?

אביר קארה: האם אני בא לתוך ועדה?

אביר קארה: האם אני משקיע גם בדברים שאין לי סיכוי?

אביר קארה: אני רוצה לדבר ללב שלך.

אביר קארה: אני מבין שבאותו מקום - - -

רון כץ: זה לא קשור.

אביר קארה: אני אסביר לך למה אני עושה את זה.

רון כץ: אני רוצה לפתוח, אבל שכנע אותי היושב-ראש.

אביר קארה: אותי הוא לא שכנע.

רון כץ: מנהל המז"פ אומר לך שהרגו עם זה אנשים.

אביר קארה: אבל אותי הוא לא שכנע.

רון כץ: בסדר גמור.

אביר קארה: הוא לא אומר את מספר הכלים והוא גם לא משכנע אותי כי הוא פוגע.

רון כץ: הוא לא יודע עדיין מה הוא לוקח אליו.

אביר קארה: אם היו יושבים פה בוועדה לא בעלי עסקים שעובדים כחוק ועובדים תחת רגולציה מחמירה - - -

רון כץ: אני באתי לפה ולא רציתי להאריך, תשאל את היושב-ראש.

רון כץ: אבל אני שומע אותו ואני מבין שצריך לתת לו עוד קצת זמן לפתור את הנושא.

אביר קארה: אבל עד עכשיו היה לו כל-כך הרבה זמן.

אביר קארה: קיבלו חודשיים אחרי זה נתתם להם הארכה.

רון כץ: אביר, אתה בממשלה, תעשה את זה ראשון.

אביר קארה: על חשבון מי אתה נותן את ההארכה הזאת?

אביר קארה: על חשבון בעלי העסקים.

מיכאל ביטון: היה צריך לדאוג שנעשתה עבודה והיא נעשתה.

מיכאל ביטון: ישראל עבד, הם עובדים.

אביר קארה: אני אקצר.

אביר קארה: אנחנו מבינים שצריך ללכת פה - - -

מיכאל ביטון: זאת גם הארכה אחרונה.

אביר קארה: יש פה חיים של אנשים.

אביר קארה: אני מבקש מכם לא להצביע בעד ההארכה.

אביר קארה: אני מבקש מכם גם דבר נוסף כאשר אתם מצביעים.

אביר קארה: הם מעט אנשים.

אביר קארה: אם היו הרבה אז הם היו יכולים לעשות הרבה רעש.

אביר קארה: בגלל שהם מעט אנשים צריך לזכור שבסוף, בכל קצה של בעל עסק כזה, יש משפחה, יש ילדים.

אביר קארה: אנחנו גם ככה נמצאים בתקופה לא פשוטה מבחינת בעלי עסקים בישראל ואני מבקש מכם לקחת את זה בחשבון כאשר אתם מצביעים.

רון כץ: אני רוצה לבקש דבר אחד.

רון כץ: זה שכבר בממשלה הרבה מאוד זמן.

רון כץ: קח את זה כפרויקט שלך ותדאג שהחוק הזה יתקדם לוועדת שרים הקרובה.

רון כץ: אנחנו דואגים שזה יגיע לכנסת מהר.

רון כץ: הנה, ערן יושב פה, שומע שאני אומר את זה.

אביר קארה: טוב, שהארכה לא תהיה יותר מחודש.

מיכאל ביטון: כרמה ביקשתם?

ינון אלרועי: חודשיים.

מיכאל ביטון: זה סביר ולא יהיה להם יותר.

מיכאל ביטון: חודשיים וזהו.

רון כץ: אני רוצה משפט כשאנשי משרד הכלכלה נמצאים פה ושומעים.

רון כץ: אנשי עסקים לגיטימיים ומה שאביר אומר, זה דברים שבאמת יקרים לליבי.

רון כץ: אנשי עסקים לגיטימיים צריכים יחס וי.

רון כץ: איי.

רון כץ: פי בתקופה הזאת שמאריכים את זה.

רון כץ: לא יכול להיות שמישהו מהם יפנה ולא יקבל תשובה.

רון כץ: לזה אנחנו צריכים להתחייב.

אביר קארה: אתה יכול להתייחס לזה עכשיו בהצבעה?

רון כץ: רגע, אביר.

רון כץ: אני יודע שמשרד הכלכלה לא באמת קשורים לפרשה הזאת.

רון כץ: הם מארחים את המשרד לביטחון פנים ובגלל זה אתם פה.

רון כץ: אבל היחס והשירות שמשרד הכלכלה יודע לתת, את זה אני מכיר.

רון כץ: הם צריכים להיות וי.

רון כץ: איי.

רון כץ: פי אצלכם עכשיו.

גיא יצחקי: סליחה, אדוני.

גיא יצחקי: בדיון הקודם היושב-ראש ביקש בדיוק את זה ממשרד הכלכלה מהמשנה למנכ"ל.

גיא יצחקי: באמת אדם מכובד לגמרי וזה לא נעשה.

תהילה ורון: אתם פניתם אלינו?

גיא יצחקי: אני פניתי וכתבתי גם את המשנה למנכ"ל, כתבתי גם את מנכ"ל מנהל הייבוא.

רון כץ: אז אני אומר לך שתכתב גם אותי.

גיא יצחקי: אני אומר לך שזה לא קורה בפועל.

תהילה ורון: קיבלת תשובה תוך יום אחד.

גיא יצחקי: לא תוך יום אחד.

גיא יצחקי: עבר חודש אחד.

גיא יצחקי: כמה זמן עבר מהדיון האחרון?

רון כץ: אני אומר ואני גם אבדוק שזה קורה.

רון כץ: תכתבו אותי גם.

מיכאל ביטון: עדינה איפרח בעלת מועדון איירסופט, בבקשה בזום.

עדינה איפרח: אני שמחה שיש מצב רוח מבודח שם בוועדה.

עדינה איפרח: אני קצת פחות מבודחת, קצת פחות עם חשק לצחוק ולבזבז זמן על כל מיני שיחות חולין.

עדינה איפרח: גם התארגנות הוועדה הזאת עם הודעה של פחות מחמש שעות כשאין יכולת להגיע, לא מקובלת עלי אבל אני לא אבזבז זמן פה.

עדינה איפרח: ראשית, אני רוצה להודות שסוף כל סוף יש שם חברי כנסת ששומעים את הזעקה שלנו של הספורט, כי אתם יושבים שם ומדברים על ארגוני פשיעה ועל זליגה של כלים.

עדינה איפרח: אף אחד לא נותן את הדעת על זה שזליגת הכלים לא מגיעה מהמועדונים החוקיים ולא מהיבואנים שעומדים ברגולציה מאוד מחמירה להכניס כלים לארץ.

עדינה איפרח: אתם שוב פעם יורים לנו, העסקים הלגיטימיים, על-ידי הארכת זמן וברבור.

עדינה איפרח: מבחינתי, כל מה שכתוב פה, אין פה שום דבר חדש.

עדינה איפרח: כל מה שכתוב פה כבר היה אמור על-ידי משרד הכלכלה.

עדינה איפרח: כל מה שישבו פה שלושה חודשים, אני לא מבינה על מה, כי הם לא מביאים פה בדוח הזה שום בשורה חדשה.

עדינה איפרח: להחזיק את הכלים במועדון, גם היום אנחנו מחזיקים אותם.

עדינה איפרח: אישור שינוע, גם היום אנחנו נותנים.

עדינה איפרח: לעמוד ברגולציה מחמירה גם היום אנחנו עומדים בה.

עדינה איפרח: הדבר היחיד שאין פה זה היכולת שלכם לפקח עלינו.

עדינה איפרח: בגלל שאתם לא מסוגלים לעשות את העבודה שלכם אני הולכת הביתה בלי כסף.

עדינה איפרח: הבעיה היא שלכם ולא שלנו.

עדינה איפרח: אתם לא מצליחים לאכוף את החוק על זליגה של כלים באופן של ייבוא לא חוקי.

עדינה איפרח: משם מגיעים הכלים שמגיעים להסבה ולא ממועדונים.

עדינה איפרח: אתם לא מצליחים לאכוף את החוק על אנשים שמוכרים כלים בלי רישיונות למועדון.

עדינה איפרח: אתם לא מצליחים לאכוף את החוק.

עדינה איפרח: אתם לא מצליחים לעשות את העבודה שלכם ואני משלמת את המחיר.

עדינה איפרח: אני כאזרחית, כבעלת עסק שמממנת את המשכורות שאתם יושבים שם ומקבלים, אתם לא נותנים לי את השרות.

עדינה איפרח: אני עומדת ברגולציות מחמירות.

עדינה איפרח: המועדון שלי תחת פיקוח.

עדינה איפרח: הכול רשום, הכול מתועד ואני משלמת את המחיר בגלל שהמשטרה והמשרד לביטחון פנים לא מצליחים לעשות את העבודה שלהם.

אביר קארה: צודקת במאה אחוז.

עדינה איפרח: איפה יופי.

מיכאל ביטון: תודה עדינה.

אביר קארה: מי שעובר על החוק אתם לא תופסים ומי שעומד בחוק אותו אתם מענישים.

אביר קארה: זה תמיד קנס ליצרן.

עדינה איפרח: סליחה, עוד משהו קטן.

עדינה איפרח: אני פונה לנציגים של ביטחון פנים.

עדינה איפרח: האיגוד שיושב שם מבחינת מועדוני האיירסופט לא מייצג אותי.

עדינה איפרח: אני מועדון נפרד, אני לא שייכת לאיגוד שלהם.

יבגני סובה: אבל אתם בוכים את אותו בכי ואת אותה צעקה.

מיכאל ביטון: תן לה לסיים.

עדינה איפרח: אני מבקשת לשתף אותי בכל ההחלטות.

מיכאל ביטון: הטענה שלה היא שבעצם אין זליגה ממועדונים ושזה מפוקח שם.

מיכאל ביטון: שהם פועלים וזמינים עבורכם.

אביר קארה: ויש להם רגולציה כמורה שהיום הם עומדים בה.

ינון אלרועי: אדוני סגן השר, אם הרגולציה החמורה היתה אפקטיבית לא היינו פה.

אביר קארה: מה הבעיה לעשות ייבוא?

אביר קארה: כשאנשים עושים ייבוא בלתי חוקי, שם זה נמצא.

אביר קארה: יש לך מהשטחים.

אביר קארה: כמה כלים כאלה מגיעים מהשטחים?

מיכאל ביטון: אם יש מועדון כזה מפוקח שלא היו לו שום תקנות עד היום, למה הוא באמת לא יכול להמשיך את הייבוא שלהם.

אביר קארה: הוא המפוקח.

מיכאל ביטון: אתה מפריע לי.

מיכאל ביטון: אנחנו שואלים אותה שאלה ואתה מפריע לי.

מיכאל ביטון: אני רוצה תשובה.

מיכאל ביטון: יש איקס מועדונים.

מיכאל ביטון: כמה פעמים דווקא במועדונים היו מקרים של זליגות?

מיכאל ביטון: אם המועדונים הם לא מקור הבעיה של זליגת הנשק למה לא בתקופת הביניים הם יכולים לייבא עד שתביאו את הצו לכולם?

ינון אלרועי: רציתי ברשותך לומר, שמאחר ומדובר פה בדיון פומבי אני לא יכול להיכנס לפרטים.

ינון אלרועי: חלק מהדוברים המכובדים מהסקטור הפרטי מחזיקים ברישיונות פתוחים שלא מוצו עד תום.

ינון אלרועי: תרשה לי לעצור פה.

מיכאל ביטון: זאת אומרת שהוא לא הזמין את מה שמותר לו.

ינון אלרועי: הוא לא מימש את מה שהוא הזמין.

ינון אלרועי: אז זה לא ממשלה איומה - - -

מיכאל ביטון: אז ההוא לא הזמין, היתה לו זכות.

מיכאל ביטון: אבל מה עם אדם במועדון שפועל על-פי חוק שלא היתה זליגה אצלו.

אביר קארה: יש לי עכשיו מועדון שיפשוט רגל אם הוא לא יוכל לעשות ייבוא.

אביר קארה: אתם תעזרו לי לפתור את הבעיה?

מיכאל ביטון: אני לא יכול ככה.

מיכאל ביטון: אני קורא לך קריאה שנייה.

מיכאל ביטון: אביר קארה, אי-אפשר ככה יותר איתך.

מיכאל ביטון: באותה שאלה אתה מפריע, על אותו כיוון.

מיכאל ביטון: שואלים את אותה שאלה, מה אתה מפריע?

מיכאל ביטון: מועדון שפעל על-פי חוק וידוע שלא היתה לו זליגה.

מיכאל ביטון: לא אחד שקיבל רישיונות ולא מימש.

מיכאל ביטון: למה גם בתקופת הביניים אותו אחד שהוא תקין – יש רישיון למועדון כזה?

מיכאל ביטון: בחוק יש רישוי או משהו?

ינון אלרועי: בחוק החדש?

מיכאל ביטון: לא, גם בקיים.

מיכאל ביטון: יש הכרה ייחודית במעמד של מועדון?

ינון אלרועי: אני מבקש מעורכת הדין תהילה ורון להאיר בפניכם קצת את המצב הקיים שבגינו נתבקשה בעצם ההארכה.

מיכאל ביטון: אבל אני שואל ממוקד על מועדונים.

מיכאל ביטון: נניח שזכות הפרט נפגעת לאדם פרטי ליהנות מזה.

מיכאל ביטון: אבל לעסק שפעל על-פי חוק ולא היתה בגינו זליגה ועכשיו אפילו החודשים האלה פוגעים בו.

מיכאל ביטון: למה לגבי אלה שאין לגביהם שום הסתייגות על התפקוד שלהם, לא יוכלו לייבא גם בתקופה הזאת?

מיכאל ביטון: נא להשיב לי על השאלה.

תהילה ורון: קודם כל, אני אתייחס לשאלה שלך.

תהילה ורון: לגבי הליך של קבלת רישיון, בעצם ברגע שיבואן מבקש רישיון בודקים אם יש לו הפרות קודמות.

תהילה ורון: אם יש לו הפרות קודמות אפשר לסרב לתת לו רישיון.

תהילה ורון: מהבחינה הזאת, אין איזו רשימה של יבואנים טובים ויבואנים רעים, בל כן יש לזה התייחסות למי שאולי לא בסדר.

תהילה ורון: אבל צריך להבין שלא תמיד יש אפשרות להוכיח את החשדות.

תהילה ורון: אפילו שזה ברמה המנהלית, שזה רמה יותר נמוכה מרמה פלילית, זה קשה מאוד לבוא ולהוכיח.

תהילה ורון: אני רוצה להגיד שבניגוד לדברים שנאמרו כאן, ואני גם מכירה ומטפלת בתחום הזה הרבה שנים ובתחום הייבוא באופן כללי כבר 13 שנה.

תהילה ורון: אני מכירה את כל התחומים ועברתי הרבה רפורמות.

תהילה ורון: אני יכולה להגיד שלפעמים הדברים הם לא כהווייתם.

תהילה ורון: בסופו של דבר יש כאן הרבה מאוד בעיות אכיפה שהביאו אותנו עד לכאן.

תהילה ורון: זה לא כזה פשוט ולהגיד שהעסק הזה הוא טוב, הוא מסכן, הוא שומר חוק, כי לא תמיד אפשר לדעת.

תהילה ורון: בסופו של דבר, אנחנו רואים זליגות, אנחנו רואים שעד שאנחנו מצליחים להיכנס למקום, לתאם איתו שהוא מכניס אותנו.

תהילה ורון: גם זה לא תמיד קורה כי אין לו חובה להכניס אותנו לבדוק.

תהילה ורון: עד שאנחנו מגיעים והוא פותח לנו.

תהילה ורון: אנחנו מבקשים מאיתנו להראות לנו את הכלים – אין.

תהילה ורון: איפה הכלים האלה?

תהילה ורון: לא יודע, אולי זרקתי את זה.

תהילה ורון: לא יודעים איפה הכלים.

תהילה ורון: אני לא רוצה חלילה להכתים את כל התחום.

תהילה ורון: יש גם הרבה חבר'ה שהם בסדר.

תהילה ורון: אי-אפשר לקחת את המיעוט ולהשליך על הכלל.

מיכאל ביטון: אלה שהם בסדר בתקופת הביניים, למה לא לתת להם?

תהילה ורון: כי בסופו של דבר אין לנו שום ודאות ושאנחנו יכולים להגיד שהמועדון הזה הוא מאה אחוז.

תהילה ורון: בסופו של דבר ניסינו לעשות מה שאנחנו יכולים.

תהילה ורון: ביקשנו מהם, לדוגמה, למספר את הכלים.

תהילה ורון: ביקשנו מהם לא למכור.

תהילה ורון: ביקשנו מהם שלפני השמדה שידברו איתנו.

תהילה ורון: כל דבר שיכולתנו לעשות כדי לדאוג שזה יישאר בפיקוח אזרחי שלנו עשינו.

תהילה ורון: ראינו שזה לא אפשרי.

תהילה ורון: היום אי-אפשר להגיד זה מאה אחוז.

אביר קארה: בגלל שהם לא עושים את העבודה שלהם ואוכפים מענישים אחרים.

אביר קארה: צריך להעניש את מי שלא אוכף.

תהילה ורון: זה לא שאנחנו לא עושים את העבודה.

תהילה ורון: אנחנו לא מקבלים שיתוף פעולה.

רועי הראל: כשמדברים במונחים של זליגה או כאלה, לפעמים זה נשמע כמו טיעון מסחרי וכדומה.

רועי הראל: כיום, למשל, כמו שאמרו החברים, נמכרים כלים לאנשים אזרחים פרטיים.

רועי הראל: אנחנו לא מכירים אותם.

מיכאל ביטון: בניגוד לחוק הקיים אפילו.

רועי הראל: בניגוד להודעת הוועדה.

רועי הראל: אבל בוא נניח שאין על זה איסור חוקי מפורש עם ענישה.

רועי הראל: אנשים מחזיקים כלים בבית.

רועי הראל: גם אם כולם שומרי חוק, כלים יכולים להיגנב, יכולים להיעלם.

רועי הראל: כלים גם נמכרים בפועל, לא מהמועדונים.

רועי הראל: כל עוד המועדון נותן לאנשים להחזיק את זה ומוכר את זה, מה קורה עם זה אחר-כך, גם הם לא יודעים ברגע שהאדם יצא מהמועדון.

רועי הראל: עובדה שהכלים מגיעים לפשיעה.

רועי הראל: אין על זה מחלוקת.

מאזן גנאים: רציתי משפט אחד כי חברי מהמשרד לביטחון פנים הזכיר את נושא האלימות ופשיעה במיוחד בחברה הערבית.

מאזן גנאים: אז למה באמת לא לקשט את כל היישובים עם מצלמות ואז פותרים את כל הבעיות האלו, כולל מה שאתה מציג.

רועי הראל: אני אענה לך בצורה יותר פשוטה.

רועי הראל: יש הצעת חוק פרטית של שני חברי כנסת מהמגזר הערבי, לא זוכר את שמותיהם, שהציעו לאסור ולהטיל עונש מאסר פלילי על כל ייצור של כל צעצוע שרק דומה לכלי נשק.

רועי הראל: אז רעיונות יש הרבה.

רועי הראל: אנחנו מנסים במסגרות המאזנות שלנו גם למנוע את ההגעה של אותם כלים מגורמים לגיטימיים לגורמים לא לגיטימיים.

רועי הראל: כשהם מגיעים לגורמים הלא לגיטימיים אנחנו בהחלט מנסים לטפל בהם גם ככלי נשק לא חוקיים.

מיכאל ביטון: חברים, אני רוצה להבהיר לכולם.

מיכאל ביטון: הוועדה הזאת מאשרת לכם חודשיים אחרונים.

מיכאל ביטון: אל תבואו אלינו שוב, תלכו למישהו אחר.

מיכאל ביטון: פה לא יהיו הארכות של הצו הזה.

מיכאל ביטון: זה חודשיים אחרונים.

מיכאל ביטון: אחרי החודשיים האלה יש חוק ונהלים וצורת עבודה.

מיכאל ביטון: אנחנו מצפים מכם ומבקשים מכם לא לפגוע בעסקים, לבוא לקראתם, להקשיב להם, לא לפגוע בהכנסה שלהם.

מיכאל ביטון: גם בתקופת הביניים לבוא לקראתם.

מיכאל ביטון: גם לקבל סמכות לחריגים, אפילו לעגן את זה בתקנה, שמצב חריג אתם יכולים לאשר לפי שיקולכם.

מיכאל ביטון: מי שהיה בסדר איתכם ויש לו דף חלק ואין לו שום היסטוריה של אי עמידה בכללים.

מיכאל ביטון: אנחנו לא נאריך יותר מהחודשיים הקרובים.

מיכאל ביטון: הסאגה הזאת היתה כמו מצב חרום בממשלה ואמרו שיעבדו הכי מהר שיש.

מיכאל ביטון: עבדו בינוני.

מיכאל ביטון: כשמשלה רוצה להביא חוק קורונה היא מביאה אותו תוך שבועיים.

מיכאל ביטון: היא לא צריכה חודשים.

מיכאל ביטון: אם זאת הצלת חיים כמו קורונה, תביאו את זה תוך חודשיים ותגמרו הכול.

מיכאל ביטון: לא יהיו הארכות.

מיכאל ביטון: זאת ההבהרה.

מיכאל ביטון: זה חודשיים אחרונים.

מיכאל ביטון: בחודשיים האלו תבואו לקראת ואם צריך פה תיקון בצו שנותן לכם סמכות לאשר ייבוא במצבים חריגים, נכניס את הסעיף הזה.

מיכאל ביטון: בואו נעבור להקראה של הצו.

מיכאל ביטון: נא להקריא אותו.

מיכאל ביטון: אם אתם רוצים להכניס שם סעיף שיש לכם את תקופת הביניים.

מיכאל ביטון: הרי תקופת הביניים יכולה להימשך.

מיכאל ביטון: הרי הצו יכול לפוג עוד חודשיים ולא השתלטתם על העסק והתקנות והנהלים שלכם לא בשטח.

מיכאל ביטון: עדיין תצטרכו לעזור לאנשים לייבא.

מיכאל ביטון: אז כבר מעכשיו תציידו את עצמכם בסעיף שתוכלו לפתור בעיות עסקיות של אנשים, למי שאתם מוכנים.

ינון אלרועי: אדוני מתכוון אחרי שהצו יפוג?

מיכאל ביטון: לא, גם לפני.

מיכאל ביטון: הצו פג אז הסעיף הזה כבר לא רלוונטי כי כל הצו לא קיים.

מיכאל ביטון: אבל אני אומר שאתם צריכים לעבוד מהר כדי שהפגיעה העסקית תהיה מינימלית.

מיכאל ביטון: בכל מקרה, יש לכם רק עוד חודשיים.

מיכאל ביטון: אם עוד חודשיים לא תגמרו את החקיקה, אתם לא תעצרו את כל העסקים האלה.

ינון אלרועי: מאחר ואין לנו כרגע עמדת הנהלה לנושא הזה ומאחר ואנחנו גם לא יכולים כרגע להבין מה המשמעויות של החרגה כזאת, אני ממליץ שהצו יאושר כפי שהוא.

ינון אלרועי: צריך לזכור שהצו מאושר ככה בגלל שכרגע שממשלת ישראל ומשרד הבט"פ מתייחס לכלי שניתן להסבה ככלי נשק.

אביר קארה: כן, אבל הוא לא מתכוון לאסור אותו בהמשך.

אביר קארה: גם אחרי.

ינון אלרועי: אדוני, אני מחויב להחלטת הממשלה שכרגע נתבקשה הארכה של חודשיים.

ינון אלרועי: אחרי זה, אתה צודק לחלוטין, נצטרך ביחד - - -

אביר קארה: אבל הוא אומר שבחוק הוא לא יאסור את זה, אז מה הבעיה שלך לתת החרגה מסוימת לבעלי עסקים שפונים אליך?

רועי הראל: כי יחולו עליו כללים ורגולציות - - -

אביר קארה: אבל היום חלה עליהם רגולציה.

רועי הראל: אני היום לא יודע מה חל עליו.

רועי הראל: לא חלה עליו רגולציה של סוחרי נשק, לא רגולציות של מיגון, לא רגולציות של מידע פלילי מעבר לר"פ.

רועי הראל: יש אלמנטים נוספים שאנחנו יודעים להחיל והיום הם לא קיימים.

תהילה ורון: "צו היבוא והיצוא (איסור ייבוא כלי איירסופט) (הוראת שעה)(תיקון מס' 2), התשפ"ב-2022.

תהילה ורון: בתוקף סמכותי לפי סעיף 2 לפקודת הייבוא והייצוא (נוסח חדש), התשל"ט-1979, ובאישור ועדת הכלכלה של הכנסת לפי סעיף 2(ב) לחוק העונשין, התשל"ז-1977, אני מצווה לאמור: תיקון סעיף 4

תהילה ורון: תחילה

מיכאל ביטון: תודה.

מיכאל ביטון: מי בעד הצו?

מיכאל ביטון: הצו התקבל.

מיכאל ביטון: הצו בתוקף.

מיכאל ביטון: לא יהיו הארכות יותר בוועדת כלכלה.

מיכאל ביטון: כדאי לכם לעבוד מהר, שלא יהיה ואקום.

מיכאל ביטון: תעזרו לעסקים.

מיכאל ביטון: אני שוב פונה אליכם בפרוטוקול, תעזרו לעסקים.

מיכאל ביטון: תודה רבה, הישיבה נעולה.